TABTI.R yura-d deg tezrawt-ines i yexdem ɣef temseεraq: « Timseɛraq s umata d urar macca sɛan azal d ameqqran deg tmusni n tmeslayt ama dayen yerzan iswiren n tmeslayt, tamsislit, taseddast, amawal d unamek ama d ayen yerzan tamusni n umaḍal d yidles d umezruy »6. Ula d DJELLAOUI.M yura-d deg udlis-ines ɣef tewsit-agi, yura-d « Timseɛraq d yiwet n tewsit seg tewsatin n tsekla tamensayt, xas cbant inzan d lemɛun di kra n tulmisin ,talɣa, abaɛda tewzel n tefyar macca mgaradent fell-asen deg waṭas n tulmisin niḍen, tulmisin-agi itent-yeǧǧan ad wwḍent d tawsit n tsekla yenekmalen d tawsit yettwareṣṣan ɣef kra trekkizin n wegbur lakk talɣa i tt-issemgaraden tettiḥwiǧ tmetti taqbaylit, di talliyin-nni yezrin »7.